cyanic-selkie/wikianc huggingface dataset:
Linkin Parks diskografi
Eksterne lenker
Songs from the Underground
Presskopi
Presskopi er resultat av kopiering med kopipresse. Teknikken ble patentert av James Watt i 1780 og går ut på å legge et tynt, fuktet ark oppå dokumentet som skal kopieres, og presse det hele sammen noen minutter. Resultatet er at blekket fra originalen smitter over som et avtrykk på kopiarkivet. Avtrykket blir speilvendt, men siden kopipapiret var tynt kan skriften leses gjennom arket fra baksiden. Forutsetningen for vellykket presskopiering er at blekket på originaldokumentet er vannløselig og at kopipapiret er tynt og velegnet. Det må være ulimt og ha helt jevn overflate.
Hertugen av Buccleuch, en stor skotsk landeier, tok kopipressen i bruk samme år som den ble patentert. I 1782 ble den introdusert i USA, hvor blant annet George Washington og Benjamin Franklin tok den i bruk. Den nye teknikken slo først for alvor igjennom rundt 1848; da ble presskopier anerkjent som rettsgyldige dokumenter i England. I Norge fikk presskopiteknikken gjennomslag i privat før offentlig sektor. De eldste presskopiene i Riksarkivet finnes i en kopibok fra Modums blåfarveverk fra 1821-1822. Andre tidlige brukere av presskopiteknikken var Tiedemanns tobakksfabrikk og handelshuset Westye Egeberg. Offentlig sektor tok presskopier i bruk mot slutten av 1800-tallet, ofte først på tidlig 1900-tallet. Presskopiene var den eneste rasjonelle kopieringsmetoden til kontorbruk etter at den gamle måten med å ta avskrifter var blitt avleggs. Presskopiering ble avløst av teknikken med gjennomslagskopi med karbonpapir, som slo igjennom på 1920-tallet.
Man har vært bekymret for arkivbestandigheten til presskopiene, det har vært hevdet at de blir mer og mer uleselige over tid, men når mange presskopier i dag er vanskelige å lese, kan det tenkes at presskopiene alltid har vært dårlige fordi det ble benyttet dårlig papir, dårlig blekk eller dårlig teknikk. Det finnes gamle presskopier som fortsatt er helt godt leselige.
Delaila Amega
Delaila Amega (født 21. september 1997 i Heerhugowaard) er en nederlandsk håndballspiller, som spiller for den tyske klubben og det nederlandske kvinnelandslaget.
Ilie Năstase
Ilie Năstase (IPA:[iˈli.e nəsˈtase]; født 19. juli 1946 i București i Romania) er en tidligere profesjonell tennisspiller og politiker.
Tennis
Faren, George, var først politimann og deretter banemann på tennisplassen der Ilie begynte å spille tennis, mens moren, Elena, var hjemmeværende. Han begynte først med fotball og spilte for Progresul București, men påvirket av sin eldre bror, Constantin, begynte han å spille tennis. Han vant Romanias barnemesterskap i 1959, juniormesterskapet i 1962 og seniormesterskapet i 1965, der han vant i fem sett mot regjerende mester Ion Țiriac. I 1969, 1971 og 1972 kom han sammen med Ion Țiriac til finalen i Davis Cupen. Han debuterte internasjonalt i 1966, da han sammen med Ion Țiriac kom til doublefinalen i French Open. Hans mest fremgangsrike år innen tennisen var 1973, da han vant Italian Open i single mot Manuel Orantes, French Open i singel (uten å tape et eneste sett), og Wimbledon i double sammen med Jimmy Connors. Det året var han ranket som verdens beste singeltennisspiller. I løpet av sin karrierer vant han 87 singelturneringer (57 av dem ATP-turneringer) og 55 doubleturneringer (47 av dem ATP-turneringer).
Per 2017 hadde Năstase spilt nest flest kamper i Davis Cup, 146, hvorav 109 var seire. Kun Nicola Pietrangeli fra Italia har spilt flere.
I 1991 ble han innvalgt i International Tennis Hall of Fame. I 2005, ble han utnevnt som nummer 28 av «de 40 beste tennisspillerne gjennom de siste 40 årene» av Tennis Magazine.
Politikk
I 1996 var han kandidat ved ordførervalget for byen București, men tapte for Victor Ciorbea. I et delvalg i 2014, ble han innvalgt i det rumenske Senatet på listen til Det konservative partiet, men fra juni 2016 til slutten av året han han uavhengig. Han stilte ikke til gjenvalg i desember 2016.
Han trakk seg tilbake fra politikken i 2019 etter at han ikke ble valgt inn i Europaparlamentet.
Wu Bingjian
Wu Bingjian (kinesisk: 伍秉鉴, pinyin: Wu Bǐngjiàn; jyutping: Ng5 Bing2 Gaam3, født i 1769 i Xiamen i Kina, død 4. september 1843 i Kanton), også kjent som Wu I-ko, med tilnavnet Howqua, var en kinesisk handelsmann.
Han ble overhode for hong-kjøpmennene innen det gamle utenlandshandelssystemet gjennom Kanton. På grunn av sin rolle som mellommann mellom europeerne og amerikanerne i de tretten faktorier på den ene side, og alle de øvrige hong-kjøpmennene på den annen, ble han umåtelig velstående, med sikkerhet en av verdens og hjemlandets rikeste menn noensinne, sett relativt i forhold til sin tids standard. Hans egen hong var en av de få som var autorisert i å handle med silke og porselen med utlendingene.
Zheng Zhengqiu
Zheng Zhengqiu (kinesisk: 郑正秋, egentlig Zheng Fangze; født 25. januar 1889 i Shanghai i Kina, død 16. juli 1935 samme sted) var en kinesisk filmmanusforfatter og regissør. Han regnes som en av pionerene innen kinesisk film. Han var med på å grunnlegge filmstudioet Mingxing i Shanghai i 1922. Han var involvert i produksjonen av 53 filmer.
Zheng Zhengqiu var politisk venstreorientert, likesom mange andre kinesiske kinofolk i denne tiden.
Guillermo Cabrera Infante
Guillermo Cabrera Infante (født 22. april 1929 i Gibara, Cuba, død 21. februar 2005 i London) var en kubansk forfatter,
I 1967 skrev han «Tres tristes tigres». For den fikk han den spanske prisen Biblioteca Breve.
Thalassophilus
Thalassophilus er en slekt av små løpebiller.
Utseende
Små, avlange, blanke, brunlige løpebiller. Hodet er forholdsvis stort og rundet, kjever og fasettøyne foprholdsvis små, antennene er litt over halve kroppslengden. Pronotum og dekkvinger har noen lange, oppstående børster. Pronotum er hjerteformet, det er et smalt parti mellom pronotum og dekkvingene. Dekkvingene er jevnbrede med litt uregelmessige lengdestriper.
Levevis
Slekten lever på havstrender, også på elvebredder.
Utbredelse
Thalassophilus longicornis er vidt utbredt i Europa og Asia. T. breuili finnes på fastlandet i Spania. De øvrige artene i slekten lever på øyer i Atlanterhavet: Azorene, Madeira og Kanariøyene.
This Note’s for You
This Note's for You er et musikkalbum fra Neil Young, utgitt i 1988. Albumet ble originalt kreditert Neil Young & the Bluenotes, men etter et søksmål fra Harold Melvin fra Harold Melvin and the Bluenotes ble dette endret til et Neil Young-soloalbum.
Moderne femkamp under Sommer-OL 1952
Moderne femkamp under Sommer-OL 1952. Moderne femkamp var med som olympisk øvelse for åttende gang 1952 i Helsingfors. For første gang var også lagkonkurranse med på programmet.
Global Greens
Global Greens er et verdensomspennende nettverk av grønne partier. Basert på diskusjoner i Rio de Janeiro i 1992, ble nettverket formelt grunnlagt i Canberra, Australia i 2001, der et globalt grønt charter ble godkjent. Charteret ble oppdatert i Dakar 2012. Nettverkets fjerde kongress ble avholdt i Liverpool 2017.
Charteret uttrykker seks prinsipper som felles for partienes politikkutforming:
Mellom kongressene er Global Greens organisert i fire regionale føderasjoner:
Directly Operated Railways
Directly Operated Railways er et britisk jernbaneselskap opprettet av Department for Transport i juli 2009. Directly Operated Railways har form som et holdingselskap med formål å overta driften av jernbanestrekninger på anbud dersom det er nødvendig å nasjonalisere dem.
Stiftelsen Kronprinsparets Fond
Stiftelsen Kronprinsparets Fond (tidligere Kronprinsparets Humanitære Fond) er et fond som ble opprettet i 2001 i forbindelse med kronprins Haakons og kronprinsesse Mette-Marits bryllup. Fondet støtter prosjekter for å styrke innsatsen for ungdom i Norge.
Directly Operated Railways
Selskapet oppfyller transportministerens plikt etter jernbaneloven § 30 til å sikre kontinuitet i persontogtrafikken i tilfelle et togselskap ikke er i stand til å fullføre sin kontrakt.
I november 2009 overtok selskapet driften av East Coast-jernbanen gjennom sitt datterselskap East Coast Main Line Company Limited. Directly Operated Railways inntok en rolle som støttende morselskap mens virksomheten ble utviklet og omstrukturert. Directly Operated Railways gav også støtte til Department for Transport i forbindelse med anbudsprosessen, og jernbanestrekningen East Coast ble utlyst på nytt, og i mars 2015 tildelt Inter City Railways Limited, et konsortium av Stagecoach Group og Virgin Trains.
Stiftelsen Kronprinsparets Fond
Historie
Siden en omorganisering i 2011, har fondet støttet prosjekter som arbeider for ungdom i Norge, med vekt på å bekjempe utenforskap og bidra til at unge opplever mestring og kan delta i samfunnet.
Fondet støtter prosjekter med kompetanse, kapital og oppfølging fra fondets medarbeidere og probonopartnere. I 2022 består porteføljen av læringstilbudet UngInvest AIB, mentorprogrammet Catalysts, iskremprodusenten Sandwich Brothers og aktivitetstilbudet Dale Oen Experience. Kronprinsparets Fond står bak fritidsprogrammet Flyt, som er for ungdom i overgangen fra ungdomsskole til videregående skole. Flyt gjennomføres i samarbeid med kommuner og organisasjoner og målet er å gi ungdommene noen gode verktøy de kan bruke for å skape seg gode liv.
Kronprinsparets Fond ledes av et styre, der Kristin Halvorsen er styreleder. Styremedlemmer er kronprins Haakon, Johannes Heggland, Rune Bjerke, Anita Valaker, Sindre Østgård, Zahra Sabha, Yosef Wolde-Mariam og Ole Edvard Wold-Reitan. Tidligere styreleder er Eivind Reiten. Styret har tidligere hatt blant andre kronprinsesse Mette-Marit, Camilla Stoltenberg, Mawra Mahmood, Susanne Munch Thore, Olav Hindahl Selvaag, Odd Christopher Hansen, Marianne Odfjell, Mina Adampour, Tove Strand, Gunnar Stålsett, Henrik Syse, Dan Banik, Anne Bergh og Randi Vesseltun som medlemmer.
Inntekter for 2021 var 10,6 millioner kroner, som er gaver og bidrag. Prosjektkostnader og utbetalinger til prosjektene var på 8,5 millioner kroner.
Prosjekter som fikk støtte i perioden 2001–2010
Fra opprettelsen av fondet i 2001 og fram til og med tildelingene i 2010, støttet Kronprinsparets fond ulike prosjekter i inn- og utland økonomisk med et engangsbeløp.
2010:
2009:
2008:
2007:
2006:
2004:
2002:
2001:
Rinka Duijndam
Rinka Duijndam (født 6. august 1997 i Wateringen) er en nederlandsk håndballmålvakt, som spiller for den norske klubben og det nederlandske kvinnelandslaget.
Pitsj (album)
Pitsj er et musikkalbum med Pitsj, utgitt i 2006. Dette er bandets debutalbum.
Triungsvann naturreservat
Triungsvann naturreservat er et våtmarksområde i Bærumsmarka som krysser over grensen til Oslo. Naturreservatet ble vernet den 2. oktober 1992 og utgjør et areal på 564 dekar.
Navnet Triungsvann kommer av tri som betyr tre, og eldre kart viser også at det opprinnelig var tre vann.
Utløpet av vannet ble demmet opp under krigen for å fordele mer vann til nabovannene Bogstadvannet og Østernvann. På nedsiden av demningen ligger også rester etter eldre demninger.
Satyrotaygetis satyrina
Satyrotaygetis satyrina er en sommerfugl som tilhører gruppen ringvinger (Satyrinae) i den store familien flikvinger (Nymphalidae).
Utseende
En nokså stor, brun sommerfugl. Undersiden er brun med tre uregelmessige, brune tverrbånd, det ytterste ganske tynt. Forvingen har en ganske liten øyeflekk i spissen, bakvingen fire nokså store øyeflekker, de to ytterste er kantet med oransje. Oversiden er brun med en stor øyeflekk, omgitt av et oransje felt, på bakvingen. Forvingen kan også ha et anstrøk av oransje.
Levevis
Larvene lever på gress.
Utbredelse
Arten er utbredt i Mellom-Amerika, fra Mexico i nord til Panama i sør.
Pieter Zeeman
Pieter Zeeman (født 25. mai 1865 i Zonnemaire i Schouwen-Duiveland i Zeeland, død 9. oktober 1943 i Amsterdam) var en nederlandsk fysiker og nobelprisvinner. Han var elev av Hendrik Lorentz og arbeidet blant annet med Lorentz' teori om at atomene består av ladde partikler som produserer lys gjennom oscillasjon. I en forsøksserie kunne han bevise riktigheten av det som nå kalles Zeemaneffekten.
I 1900 ble han professor i fysikk ved Universitetet i Amsterdam hvor han ble værende resten av sitt liv. Helt frem til sin død fortsatte han med forskning på lysets forplantning i ulike medier.
I 1902 ble han tildelt Nobelprisen i fysikk sammen med sin lærer Hendrik Antoon Lorentz for sitt arbeide med elektromagnetisk stråling.
Harold Pinters verker
Harold Pinter var en britisk skjønnlitterær forfatter og dramatiker, regissør, skuespiller, poet og samfunnsdebattant. Pinter mottok Nobelprisen i litteratur i 2005.
5335 Damocles
5335 Damocles er arketypen av en damokloide, en type asteroide som består av inaktive kjerner i det som en gang har vært kometer i omløpsbaner lignende Halleys komet eller langperiodiske kometer. Den ble oppdaget i 1991 og er oppkalt etter Damokles, en karkater innen gresk mytologi.
Da Damocles ble oppdaget i 1991 av Robert H. McNaught, fant man ut at den hadde en omløpsbane helt ulikt noen annen asteroide. Omløpsbanen strekker seg fra Mars og helt ut til Uranus. Den virket å være på vei til å forflytte seg fra en nesten sirkulær omløpsbane i den ytre delen av solsystemet til en eksentrisk omløpsbane som tar den til det indre solsystemet. Duncan Steel, Gerhard Hahn, Mark Bailey og Dacid Asher anslo at den med stor sannsynlighet ville bli et jordnært objekt og tilbringe en del av sitt liv i en slik omløpsbane. Damocles har en stabil omløpsbane i flere titusentalls av år før og etter den nåværende på grunn av at omløpsbanen heller så kraftig at den aldri kommer nær Jupiter eller Saturn.
FlyMe
FlyMe var et svensk lavprisflyselskap med hovedkontor i Göteborg. Selskapet hadde 104 ansatte, som alle mistet jobben da driften ble lagt ned i mars 2007 etter at styret hadde begjært selskapet konkurs.
FlyMe Sweden var datterselskap av FlyMe Europe AB.
Flyflåte
Flyflåten hos FlyMe bestod av fem Boeing 737-300 og én Boeing 737-500.
Strongylotes
Strongylotes er en slekt av biller som hører til familien snutebiller (Curculionidae). .
Utseende
Små til middelsstore, avlange snutebiller, som oftest svarte, noen ganger er oversiden helt eller delvis dekket med lyse skjell. Snuten er lang, slank og krum og normalt rettet mer eller mindre nedover. Antennene sitter festet i snutens ytre halvdel, ofte nær spissen. De er middels lange, knebøyde, og antenneskaftet (det innerste leddet) er noe kølleformet. Brystskjoldet (pronotum) er avrundet, bakerst like bredt som dekkvingene, og sterkt punktert. Dekkvingene har tydelige punktrader, og beina er temmelig korte.
Levevis
Glanssnutebillene lever på planter, spesielt på arter i korsblomstfamilien (Brassicaceae), men også på en rekke andre planter, blant annet solsikke og reseda. Noen arter opptrer av og til som skadedyr. På den andre siden er noen arter i denne gruppen ganske sjeldne og kanskje truede.
Utbredelse
Slekten er for det meste utbredt i den neotropiske økosonen, men finnes også i det sørlige Nord-Amerika.
Silent Vanquish
Silent Vanquish er et norsk gothic metal-band, dannet av Mats Lerberg og Carl Sværd vinteren 1998 under navnet «Circus Bisarre».
Nye medlemmer ble med i bandet, Henrik Holmsen på bass og Geir Antonsen (Vortex Utopia, Koldbrann) på gitar. De spilte inn sin første demotape sommeren 2001 (She is darkness). Etter hvert kom Espen Hagen inn på synthesizer. I tiden fra 2002-2003 fokuserte de mer på andre band og prosjekter, en liten pause fra Silent Vanquish for å søke etter nye medlemmer og å spille black og death metal. 1. januar 2003 gikk bandet i studio igjen, for å spille inn en ny demotape (The Excruciating Suffering). Den ble mørkere og mer melodisk enn den forrige demoen, og mer brutal. Snart etter opptaket forlot Espen Hagen bandet for å gjennomføre førstegangtjeneste, Jonathan kom inn som session-medlem for å spille noen konserter, og i tillegg til dette, forlot også Even Forwald (bass) bandet. Sommeren 2003, kom Cathrine Arntsen inn som fast medlem på synth. Også en ny bassist (Kim Robin Kjærstad) ble rekruttert.
I 2004 spilte bandet inn demoen Depraved. Vokalist Mats begynte å blande klar vokal og growling. En anmelder fra metal-norge.com kalte sounden progressive death/doom metal. Da gitarist Geir Antonsen begynte å spille med black metal-bandet Koldbrann, bestemte bandet seg for å ta inn Ole-Anders Hillestad fra Mats Lerbergs andre death metal-prosjekt Hystheria, i Kim Robin Kjærstad posisjon som bassist og Kim Robin som gitarist. I 2006 bestemte bandet seg for å gjøre sin første fullengder. De spilte inn seks nye sanger, og en intro. Bandets første album, konseptalbumet Dysthymia. Silent er mer stemningsfull og eksentriske denne gangen, mindre klar vokal og mer growling.
Gitaristen Kim Robin resignerte da Silent var i studio med Dysthymia. Erlend E. Nybø ble rekruttert. I januar 2008 besluttet Carl Sværd å forlate bandet.
Anders Kindberg
Anders Georg Kindberg (født 7. juni 1981 i Drammen) er en norsk sakprosaforfatter, foredragsholder og lærer. Han er utdannet lærer og har en mastergrad i matematikkdidaktikk fra høgskolen i Oslo. Til daglig jobber han i Asker kommune som skolefaglig rådgiver. Anders Kindberg er forfatter av boken "Leksehjelp for foreldre – matematikk for foreldre", utgitt på Kagge Forlag. Boken er ment som en hjelp til foreldre som har barn på ungdomsskolen, og gir råd og tips om hvordan foreldre kan hjelpe barna med matteleksene.
Han er bosatt i Asker sammen med sin kone og tre barn.
NORLadies.no
NORLadies.no er en non-profit organisasjon (stiftet 1. januar 2009). NORLadies.no er profesjonell seilsatsning for regattaseildamer innen teamseiling, match og storbåt. Seilere tilknyttet NORLadies.no representerer en seilforening i Norge som er tilknyttet Norges Seilforbund som er underlagt Norges Idrettsforbund.
NORLadies.no ble historisk med Norges første kvinne i Rolex Sydney Hobart Yacht Race 2009
20000 Varuna
20000 Varuna er en dvergplanet og plutoide i Kuiperbeltet. Det ble oppdaget i 2000, men har i ettertid blitt funnet på fotografiske plater tatt så langt tilbake som i 1953. I likhet med Haumea er objektet avrundet og beskriver en ellipsoide. Undersøkelser med infrarød stråling viser at overflaten er dekket med frosset vann.
Lyskurveanalyser utført i 2002 antyder at Varuna kan ha en måne.
Suristan
Suristan eller Surestan ble brukt i to betydninger under sassanidene, det vil si i Perserriket fra 226 til 651 etter Kristus.
Kjønnsforskning
Kjønnsforskning er forskning om kjønn, betydningen av kjønn og kjønnsroller i samfunnet, ideer om kjønn, likestilling og diskriminering på grunnlag av kjønn.
Kjønnsforskning er et tverrfaglig felt med opphav i humaniora og samfunnsvitenskap, og med bidragsytere fra ulike disipliner. Historisk springer kjønnsforskningen ut av kvinneforskningen, og fagområdet i bredere forstand omtales også som kvinne- og kjønnsforskning.
Kvinne- og kjønnsforskningen kan ha utgangspunkt innen samfunnsvitenskapelige, humanistiske, juridiske, pedagogiske eller teologiske fag. Særlig fag som psykologi, sosiologi, sosialantropologi og samfunnsøkonomi er sterkt representert i kvinne- og kjønnsforskningen, men også fag som historie, språk- og litteraturvitenskap og jus, og i mindre grad biologi og andre naturvitenskapelige fag.
Kvinneforskning
Kvinneforskning kan skilles fra kjønnsforskningen gjennom at den ikke nødvendigvis studerer (sosialt) kjønn som fenomen, men fokuserer på forhold som spesifikt gjelder kvinner, f.eks. kvinners rettslige stilling, kvinner og økonomi, kvinnehelse med mer. Kvinneforskningen er likevel en forløper til kjønnsforskningen. Kvinneforskningen vokste frem som et anerkjent forskningsområde fra 1960-årene. Kvinneforskning i tradisjonell forstand finner man bl.a. innen jus, samfunnsøkonomi, sosiologi, sosialantropologi og psykologi.
Mannsforskning
Mannsforskning et nyere forskningsområde som kan ses som en del av kjønnsforskningen eller som tematisk fokus uavhengig av fag. Mannsforskning oppstod fra 1970-årene som et svar på og en kritikk av mannsrettighetsbevegelser, og hadde et feministisk utgangspunkt. Andre navn på mannsforskningen er kritiske maskulinitetsstudier, kritisk mannsforskning eller menn og maskuliniteter. På engelsk betegnes dette forskningsområdet som men's studies, masculinity studies, men and masculinities eller critical studies on men. Det finnes noen få mannsforskere (fremst blant dem Warren Farrell) som kritiserer det feministiske utgangspunktet for mainstream mannsforskning.
Homoforskning
Homoforskningen blir i dag som regel oppfattet som en viktig del av kjønnsforskningen, og queerteorien er også integrert i store deler av kjønnsforskningen ellers. Homoperspektivet og queerteorien er likevel tildels omstridt innen kjønnsforskningen, og blir av en del oppfattet som postmodernistisk og uten særlig substans. Vekten på homofile perspektiver innen kjønnsforskningen blir også kritisert for å være svært uproporsjonal og uten særlig relevans for de aller fleste kvinner og menn.
Familieforskning
Et eldre forskningsområde, som har eksistert siden midten av 1900-tallet, er familieforskning, som står tematisk nær kjønnsforskningen, og ofte oppfattes som en del av kjønnsforskningen.
<!-- et ekstremt uleksikalsk og tendensiøst avsnitt som består av tilfeldig synsing fra lite kvalifiserte/obskure kilder, og en meningsløs opptelling av et lite antall ansatte ved en håndfull norske institutter
Omstridt fagdisiplin
Kjønnsforskning fremstår som et omdiskutert fagfelt, og har ofte vært utsatt for kritikk. Den norske sosiologen Harald Eia kritiserte i sin TV-serie Hjernevask norske forskere for å avfeie at biologi eller evolusjon kunne forklare noen av forskjellene mellom kjønn i likestillingsparadokset, for eksempel ved å vektlegge jeger- og samlerteorien og medfødte kjønnsforskjeller.
Guttorm Grundt i MannsForum har uttalt at kjønnsforskningen i seg selv har en iboende ubalanse når det gjelder kjønn. Han skriver at kjønnsubalansen i landets fem kjønnsforskningssentra er på hele 90 % kvinner og 10 % menn, i gjennomsnitt. I Kilden kjønnsforskningsinfosenter er kvinneandelen 100 %. Kjønnsforskernes valg av forskningstema viser et tilsvarende kvinneperspektiv, mener han. Fraværet av kjønnsforskning med et mannsperspektiv er påfallende. Kvinnelige kjønnsforskere synes av ulike grunner ikke å være opptatt av gutter, menn og fedres kjønns- og likestillingsutfordringer, heller ikke de få mannlige kjønnsforskerne som finnes.
Kommentator Anne Grenersen skrev i Avisa Nordland følgende: "Det er ikke likegyldig om det er kvinner eller menn som forsker på likestilling og kjønn. Vi farges alle av de brillene vi ser igjennom. Det bekymrer også Den nasjonale forskningsetiske komité, som skriver på sine nettsider at man tradisjonelt ikke har hatt fokus på forskeres kjønn. Man forventet at forskere skulle være objektive i sin tilnærming. I dag vet vi at dette ikke er mulig. Kjønn farger hvordan vi ser og erkjenner samfunnet. Forskningsrådet mener det er et demokratisk problem, og har store skadevirkninger hvis man ikke har en bred inngang til forskningen. Noe kjønnsforskningen definitivt ikke har."
Pr. august 2022 er det 33 forskere på senter for tverrfaglig kjønnsforskning ved universitetet i Oslo. 7 er menn, og resten kvinner.
Andre har igjen hevdet at kjønnsforskningen er sterk politisert. Mange kvinne- og kjønnsforskere vektlegger selv at det er et mål for kvinne- og kjønnsforskningen å endre samfunnet for å få mer likestilling. På samme måte argumenterer homoforskere for at de ønsker å skape mer toleranse for annerledeshet i samfunnet. Dette kan komme i konflikt med det vitenskapelige idealet om å beskrive ting slik de er (deskriptiv), istedenfor hvordan de bør være (normativ). -->
Havregryn
Havregryn er valsede, hele gryn av havre. De er lettkokt, og kan brukes som ingrediens i for eksempel havregrøt og brødvarer. Det går også an å bruke havregryn som frokostblanding. Produktet ble opprinnelig fremstilt til å lage havregrøt av.
Det var omkring 1900 at man begynte å valse havregryn. Før denne tid var havre i flere hundre år blitt anvendt først og fremst som hestefôr.
Havre har et høyt fettinnhold i forhold til andre kornsorter, og det krever en særlig behandling for å unngå at fettstoffet harskner på havregrynenes vei til forbrukeren. Havren dampkokes derfor lenge før den tørkes, gjenoppvarmes og valses. Denne prosessen antas å skade visse næringsstoffer, men havregryn anses stadig som et sunt og mettende næringsmiddel.
I Norge produseres det blant annet Axa Bjørn Havregryn, som er det mest brukte havregrynmerket og Stangeland Mølles havregryn som er blant de eldste produsenter av norske havregryn her i landet. Sandnes-distriktet hadde i begynnelsen av 1900-tallet flere havregrynsmøller som konkurrerte om best kvalitet.
Carlo de Dominicis
Carlo de Dominicis (født 26. februar 1696 i Roma, død 2. oktober 1758 i Roma) var en italiensk arkitekt i seinbarokken.
Biografi
De Dominicis arbeidet til å begynne med under arkitekten Filippo Raguzzini og tillegnet seg et borrominisk formspråk, som sees på blant annet fasaden til kirken Santi Celso e Giuliano (1733). På fasaden arbeidet de Dominicis med konvekse og konkave former og brutte pediment.
Ved Piazza Colonna renoverte de Dominicis kirken Santi Bartolomeo e Alessandro dei Bergamaschi og laget blant annet fasadens kroneformede kurvelinje pediment. I det nordlige Trastevere oppførte han i 1740 kirken Sant'Eligio dei Sellai (revet 1902) med en uvanlig kuppel med spontak.
I kirken Sant'Agata dei Goti har de Dominicis utført kardinal Carlo Bichis (1638–1718) gravmonument.
De Dominicis tilskrives også fasaden til den romanske nasjonens kirke, San Salvatore delle Coppelle.
Elisabeth Tamm
Elisabeth Tamm (født 30. juni 1880, død 23. september 1958) var en svensk godseier og liberal politiker. Hun var i 1921 blant de første kvinnene som vant sete i Riksdagen.
Bakgrunn
Tamm tilhørte adelsslekten Tamm, som eide slott og herregårder over hele Sverige og var Sveriges rikeste familie på slutten av 1800-tallet.
Ferdinando II de’ Medici
Ferdinand ettertrådte sin far Cosimo II de' Medici under sin mor, Maria Magdalenas formynderskap i 1621. I 1643–44 førte han sammen med Venezia, Parma og Modena en kostbar krig mot Kirkestaten, kjøpte grevskapet Santa Fiora av huset Sforza i 1633 og Pontremoli av Spania i 1650.
Elisabeth Tamm
Virke
Tamm overtok i 1905 driften av godset Fogelstad i Södermanland etter sin far. Hun engasjerte seg i lokalpolitikken og ble i 1908 ombud i Julita kommune. I 1916 ble Tamm ordfører i kommunestyret, som første kvinne i en slik posisjon i Sverige.
Ferdinando II de’ Medici
Biografi
Ferdinando var bare 10 år gammel da faren Cosimo II døde. Moren og farmoren Christina av Lothringen tok over regentskapet sammen. I sitt syttende år dro Ferdinando på en dannelsesreise i Europa. Ett år senere tok han over tronen. Enkehertuginne Christina hadde likevel avgjørende makt fram til sin død i 1636.
Ferdinand var, etter Christinas eksempel, mesen, alliert og venn for Galileo Galilei. Han fikk Galileos dedikasjon på verket «Dialog om de to verdenssystemene» som utkom i februar 1632. Dette arbeidet førte til Galileos andre runde med høringer for inkvisisjonen. Ferdinand forsøkte med kontakter til Den hellige stol å forhindre høringene, og holdt Galileo i Firenze til desember 1632, da den romerske inkvisisjonen til slutt truet med å hente Galileo med makt, og ta ham med til Roma i lenker hvis han ikke kom frivillig. I juni 1633, ble Galileo dømt for «sterk mistanke om kjetteri», og livstids fengselstraff. Dette ble endret til husarrest, og dommen kunne avsones under Ferdinands beskyttelse.
Elisabeth Tamm
Virke
Etter innføring av kvinnelig stemmerett i Sverige stilte Tamm til valg til Riksdagens andrekammer og ble i 1921 en av fem kvinner som vant riksdagsplass. Hun tilhørte Liberala Samlingspartiet og satt i Riksdagen til 1924.
Ferdinando II de’ Medici
Biografi
Den første ulykken i Ferdinandos regjeringstid var et utbrudd av pest i Firenze 1630 med en dødelighet på 10% av befolkningen. Til forskjell fra Toscanas øvrige adelige, forble Ferdinando og broren i byen i et forsøk på å formilde lidelsene.
Elisabeth Tamm
Virke
Tamm var en del av Fogelstadsgruppen, som startet Kvinnliga medborgarskolan og drev tidsskriftet Tidevarvet. Hun var aktiv i Frisinnade kvinnors riksförbund og Svenska kvinnors vänsterförbund.
Ferdinando II de’ Medici
Biografi
Ferdinando var usedvanlig opptatt av ny teknologi, og hadde flere hygrometere, barometere, termometere og teleskoper installert i Palazzo Pitti. I 1654, under innflytelse av Galileo, ble han tilkjent oppfinnelsen av et innkapslet termometer. Han lukket et glassrør fylt til en viss høyde med farget alkohol. Små glasskuler fylt med luft under varierende trykk fløt i væsken, og forandret posisjon i røret ettersom temperaturen steg eller falt. Røret var merket med 360 streker etter mønster av gradering eller «grader» i en sirkel. Apparatet ble kalt et «sprittermometer», av innholdet, eller et «Florentinsk termometer» etter byen Firenze. I 1657 fikk storhertugens yngste bror, Leopoldo de' Medici, etablert studieselskapet Accademia del Cimento som skulle tiltrekke vitenskapsinteresserte fra hele Toscana til felles studier.
Elisabeth Tamm
Virke
Under andre verdenskrig engasjerte Tamm seg for Norges sak og hjalp norske flyktninger. I 1945 tok hun imot fanger løslatt fra Ravensbrück og ga dem opphold på Fogelstad.
Ferdinando II de’ Medici
Biografi
Akademiet organiserte Europas aller første nettverk av meteorologiske stasjoner, med termometre og barometer i 11 byer (Firenze, Pisa, Vallombrosa, Curtigliano, Bologna, Milano og Parma i Italia. Paris, Osnabrück, Innsbruck og Warszawa utenfor Italia) finansiert av storhertugdømmet. Nettverket samlet sammenlignbare målinger i ti år, før motstanden fra den katolske kirken fikk stoppet eksperimentet. Akademiet ble lukket i 1667. .
Elisabeth Tamm
Virke
Tamm var opptatt av organisk landbruk og ga i 1940 ut boken Fred med jorden sammen med Elin Wägner.
Tamm var også opptatt av kvinnesak, og finansierte utgivelsen av det norske tidsskriftet Kvinnen og Tiden fra 1947. Hun testamenterte også Fogelstad slott og det meste av sin betydelige formue til tidsskriftet, men utgiverne Henriette Bie Lorentzen og Kirsten Hansteen sa fra seg denne gaven i 1955 fordi de fant det riktigst å legge ned tidsskriftet.
Utmerkelser
Tamm ble tildelt Haakon VIIs Frihetskors.
Europavei 462
Europavei 462 går mellom Brno i Tsjekkia og Krakau i Polen. Veiens lengde er rundt 310 km.
Trasé fastlagt av UNECE: Brno – Olomouc – Česky Tĕšin – Kraków.
Kongesagaer
En kongesaga er en norrøn saga som tjener som en konges biografi. De aller fleste handler om norske konger, men Skjoldungesagaen (ca 1200) og Knytlinga saga (fra 1260–tallet) omhandler danske konger. Sjangeren omfatter islandske bispesagaer og sagaer om jarleætter, som Orknøyingenes saga og en saga om ladejarlene som nå er tapt, men antas å ha eksistert.
På 1300-tallet skiftet kildematerialet helt karakter. Den siste kongesagaen i Norge handler om Magnus Lagabøte (død 1280) og er bare bevart i bruddstykker. Fra omkring 1300 kom dokumenter om lokale, retslige forhold i stedet - dvs. rettarbøter for lovbrudd og presiseringer av Magnus Lagabøtes landslov, samt diplomer. Kongesagaene var fortellinger om konger, skrevet på oppdrag af de samme konger som ønsket å bli husket på fordelaktig vis. Snorre skriver i innledningen til Heimskringla at en skald ikke skal lyge om sin oppdragsgiver – det ville tjent begge til vanære. Men oppdragsgiveren kan gjerne stilles i et smigrende lys. Rettarbøtene og diplomene gjaldt derimot konkrete problemer, og gir bare glimt av indsikt, der kongesagaene hadde gjengitt et helt handlingsforløp. Vi vet derfor langt mer om Skule Bårdssons opprør mot Håkon Håkonsson i 1239–40 enn om de tre opprørene mot kong Magnus Eriksson i 1332, 1338 og 1343, da disse bare får kort omtale i kildene. 1300-tallet er dermed mye dårligere klarlagt for ettertiden enn de forutgående århundrer som blir belyst i sagaene.
Kongesagaene er listet under i antatt kronologisk rekkefølge, som også inkluderer skrifter skrevet på latin.
Tilgift
Tilgift er en tilleggsytelse ved levering av produkter til kunder. Ved salg av en dress kan det regnes som tilgift å tilby et gratis slips hvis kunden bestemmer seg. På den måten får selgeren en hurtigere avgjørelse med større sannsynlighet for kjøp.
Esther Schop
Esther Schop (født 22. januar 1990 i Alkmaar) er en nederlandsk håndballspiller, som spiller på strek for den franske klubben og det nederlandske kvinnelandslaget.
Tilgift
Bruk av tilgift er tradisjonelt forbudt, men grensene for hva som regnes som tilgift er ikke tydelige. I dansk rett er tilgift tillatt, men betingelsen er at informasjon om ytelser og pris er tilstrekkelige.
Ordet tilgift brukes bare om ekstraytelser til produktet. Argumentasjon for et produkt og dettes bruksmessige fordeler er lovlig salgsteknikk.
Fabienne Logtenberg
Fabienne Logtenberg (født 27. desember 1991 i Deventer) er en nederlandsk tidligere håndballspiller, som spilte på strek for den nederlandske klubben og det nederlandske kvinnelandslaget.
Norgesmesterskapet for brassband 1990
Norgesmesterskapet for brassband 1990, det 12. NM for brassband ble arrangert 9.- og 10. februar 1990 i Grieghallen, Bergen.
CG-Glass
CG-Glass Vennesla AS er et norsk selskap som driver produksjon av bygningsglass.
Virksomheten sysselsatte i 2015 ca 50 årsverk, mens omsetningen var ca. 90 millioner kroner. CG Glass Vennesla AS og CG Gruppen AS eies av Eivind Brøvig som er hovedaksjonær.
Historie
CG-Glass har sine røtter tilbake til 1880. Christianssand Glasmagasin (CG) startet i hr. kjøbmand Rasmussens Gaard - på hjørnet av Markens gate og Dronningensgate, hvor McDonald's hamburgerrestaurant holder til i dag. På dette stedet lå Britannia Hotel, som Thv. Rasmussen kjøpte i 1880 og ominnredet til forretningslokaler. Christianssand Glasmagasin fikk hjørnebutikken. Forretningen ble i 1885 overtatt av Aanen Tjomsaas. I 1892 inntraff den store bybrannen som la nær på halve Kristiansand i aske, og som også tok med seg kjøpmann Rasmussens gård, inkludert Christianssand Glasmagasin. Dette førte til at Christianssand Glasmagasin måtte flytte, men ikke langt, kun rett over gaten. Bokhandler Grøntoft solgte en tomt til Tjomsaas som lot en murgård bli oppført på tomten. Christianssand Glasmagasin flyttet inn i denne gården og har siden vært der.
I 1913 skjedde det en endring. Brødrene Ingvald og Aage Grønningsæter kom inn i bildet. Ingvald og Aages bror Anton ble i 1910 ansatt som bestyrer ved det daværende Kristiansand Nikkelraffineringsverk, idag Xstrata Nickel Nikkelverk. Anton fikk forståelse om at Aanen Tjomsaas hadde tenkt å selge Christianssand Glasmagasin. Han kontaktet sine brødre med denne informasjonen, som resulterte i deres oppkjøp av bedriften. I 1954 kom neste generasjon Grønningsæter inn i bedriften da Ole Grønningsæter (sønn av ble Aage Grønningsæter) og Arne Grønningsæter (sønn av Ingvald Grønningsæter) ble tatt opp som kompanjonger. Kort tid etter dette ble firmaets datterselskap, glassmesterforretningen, dannet under ledelse av Ivar Grønningsæter.
I 1984 kjøpte selskapet A/S Norsk Panolook i Risør som produserte isolerglass. Norsk Panolook hadde hadde blitt startet sommeren 1970. 1980-tallet var preget av stor virksomhet i byggebransjen. Dette førte til at produksjonskapasiteten i Risør ble for liten.
I 1988 ble det etablert produksjon av isolerglass på Birkeland, og produksjon foregikk både på Birkeland og i Risør. I 1989 fusjonerte A/S Norsk Panolook med Christianssands Glasmagasin Glassmesterforretning A/S. Norsk Panolooks produksjonsutstyret ble flyttet til Birkeland for å konsolidere konsernets isolerglassproduksjon.
I 1994 overtok CG engroslageret til Christianssands Glasmagasin Glassmesterforretning. Dette har ført til at CG framstår som Sørlandets største glassgrossist. I 2008 skiftet Christianssands Glasmagasin Glassmesterforretning A/S navn til CG Glass & Fasade.
Ved årsskiftet 2002/2003 flyttet CG Glass inn i sin nye fabrikk på Moseidmoen i Vennesla da den kraftige veksten resulterte i behov for mer plass. Den nye Fabrikken er skreddersydd til bedriftens behov.
Høyderegioner i geomorfologien
Høyderegioner i geomorfologien beskriver hva som kjennetegner ulike landskap med hensyn på erosjonstyper og landformer.
Norgesmesterskapet for brassband 1990
Norgesmesterskapet 1990 ble vunnet av Krohnengen Brass Band (dirigent Karl Ole Midtbø).
= Resultat og musikk =
Høyderegioner i geomorfologien
Høyderegionene karakteriseres av følgende trekk (fra øverst til nederst).
Filistatidae
Filistatidae er en familie av edderkopper som tilhører undergruppen Haplogynae i gruppen Araneomorphae.
Norgesmesterskapet for brassband 1990
1. divisjon
Pliktverk i 1. divisjon i 1990 var Blitz av Derek Bourgeois. Dommere var Kjell Martinsen, Bengt Eklund og David Read.
2. divisjon Radøy Brass vant 2. divisjon - pliktverk Abstractions (Torstein Aagaard-Nilsen); dommere var Gareth Jones og Nils Magne Abelseth.
3. divisjon Tromsø Brass vant 3. divisjon - pliktverk Reflections (John Brakstad); dommere var Tom Brevik og Bjørn Morten Kjærnes.
Filistatidae
Utseende
Små til ganske store (hunnene kroppslengde opptil 20 mm, de svært langbeinte hannene opptil 10 mm), brune, langbeinte edderkopper. Ulikt mange andre Haplogynae har de åtte øyne. Hannen fører pedipalpene reist sammen foran seg som et horn.
Levevis
Disse bygger et trakt- eller rørformet nett som blir regnet for å være ganske primitivt.
Giftige arter?
Selv om de er ganske store edderkopper er det ikke noe som tyder på at de kan være farlige for mennesker. Men hannene av noen amerikanske arter blir lett forvekslet med den farlige slekten Loxosceles (familien Sicariidae).
Utbredelse
Familien forekommer i alle verdensdeler bortsett fra Antarktis, men er ikke artsrik i noe område. Den mangler i Nord-Europa.
Høyderegioner i geomorfologien
Man kan finne landformer som tilhører ulike geomorfologiske høydesoner på ett og samme sted, noe som skyldes at landformene oppsto i forskjellige geologiske tidsepoker. Den glasiale sonen strakk seg en gang ned til landskap som i dag ligger i den kollin-montane sonen, et eksempel er at V-daler kan forekomme i større U-daler.
Dassault-Breguet/Dornier Alpha Jet
Dassault-Breguet/Dornier Alpha Jet er et fransk-tysk treningsfly og lett angrepsfly.
Alpha jet ble utviklet av et konsortium bestående av franske Dassault Aviation og Breguet Aviation, og tyske Dornier Flugzeugwerke for å imøte komme et felles behov for et nytt treningsfly for viderekomne i de franske og tyske flyvåpen. Tyske behov endret seg etterhvert mot et lett angrepsfly.
Treningsflyvarianten Alpha Jet E (E for Ecole) for Armée de l'air ble introdusert i mai 1979 og den lette angrepsflyvarianten Alpha Jet A (A for Appui Tactique) ble levert til Luftwaffe.
Alpha Jet ble eksportert til en rekke land, og ble også produsert i Egypt på lisens.
Friidrett under de britiske imperie- og samveldeleker 1954
Friidrett under de britiske imperie- og samveldeleker 1954. Friidrett var en av flere sporter under de britiske imperie- og samveldeleker (British Empire and Commonwealth Games) som ble arrangert i Vancouver i Canada i perioden 30. juli til 7. august 1954. Det var de femte lekene i det som kom til å bli Samveldelekene (Commonwealth Games) fra 1978. De fire foregående lekene het de britiske imperielekene (British Empire Games). I lekene i 1954 ble det konkurrert i 29 øvelser, 20 for menn og ni for kvinner. England ble beste nasjon med ni gullmedaljer foran Australia med seks.
Kadesj
Kadesj (hettittisk: Kadeš) var oldtidsby i Midtøsten som er lokalisert ved elven Orontes i det som i dag er Syria. Den ble antatt av arkeologen Kenneth Kitchen å være ruinene ved Tell Nebi Mend, omtrent 24 km sørvest for Homs (ca. 34.58333°N, 36.51667°W) i nærheten av Al Qusayr i vestlige Syria. I henhold til teksten for inskripsjonene for slaget ved Kadesj (1274 f.Kr.) skal det ha ligget i nærheten av bystaten Tunip i landet til kongedømmet Amurru.
Kadesj var målet for de militære kampanjene til de fleste faraoene i 18. egyptiske dynasti og en av mange fjerntliggende vasaller som ble underlagt av de sørlige inntrengingene til det hettittiske riket mellom 1500 og 1285 f.Kr. Mellom 1504 og 1492 f.Kr. drev farao Thutmosis I krig nordover og inn i Syria mot riket Mitanni som da var en vesallstat av hettittene og som sammen med Aram var en alliert med Kadisj. I 1479 f.Kr. kjempet farao Thutmosis III mot kongen av Kadesj i slaget ved Megiddo. I tiden under den kvinnelige farao Hatshepsut var det ingen krigføring mot Kadesj da hun var fokusert på å utvikle handelen mellom Rødehavet og sørover. Selv om Amenhotep II drev krig i Djahi (omtrentlig langs kysten fra Ashkelon til Libanon) fra da av og fram til styret til Horemheb 1319-1307 f.Kr. for et århundre, og halve Kanaan var i opprør, kunne egypterne gjøre lite med det. I 1306 f.Kr. lyktes Seti I å erobre byen Kadesj. I 1274, det femte året av Ramses IIs styre, ledet han en stor styrke av hestestridsvogner og infanteri de 1600 km for å gjenerobre den befestede byen. I slaget ved Kadesj møttes egypterne og hettittene i det som regnes som det største slaget mellom hestestridsvogner (kanskje opptil 6000 til sammen) i historien på slettene sør for Kadesj og vest for elven Orontes River.
Etymologi
Byen Kadesj har sitt navn fra det semittiske rotordet Q-D-Š, i betydningen «hellig». Kadesj betyr således «den hellige byen» i referanse til tilhengerne av Qadshu eller Qadesjhet (flere stavinger mulig), en kanaanittisk fruktbarhetsgudinne som ble tatt opp i egyptisk mytologi, særlig populær under Det nye rike i Egypt.
Historie
Stedet Kadesj ble først bosatt i løpet av kobberalderen. Kadesj er først anført som den ene av to byer i Kanaan, den andre var Megiddo, som førte til et forbund av bystater som motsatte seg erobring fra oldtiden Egypt ved farao Thutmosis III. I ledelsen av denne motstanden var Kadesj (kjent som Qidshu på akkadisk i Amarnabrevene) antagelig ledet av herskeren av riket Mittani, Egypts fremst rival i kontrollen over Midtøsten. Beseiret i det påfølgende slaget ved Megiddo ført til at egyptisk overherredømme over Kadesj som med resten av sørlige Syria. Brevvekslingen mellom herskeren av Kadesj og farao Akhnaton er bevart i Amarnabrevene. Navnene på tre konger i Kadesj har blitt bevart fra samtidige kilder: Suttarna (ca 1350 f.Kr.); Etakkama (ca 1340 f.Kr.); og Ari-Teshub (ca 1330-1325 f.Kr.).
Kadesj ble erobret av den store farao Seti I i løpet av hans felttog til Syria, men Egypt mistet deretter kontrollen over Kadesj siden tiden til Akhnaton. Både Tutankhamon og Horemheb feilet å gjenerobre byen fra hettittene hettittene. Seti I var suksessfull her og beseiret den hettittiske hæren som forsøkte å forsvare byen. I triumf gikk farao inn i byen sammen med sin sønn Ramses II og fikk deretter reist en seierstele på stedet. Hans suksess var bare midlertidig. Så snart Seti I hadde dratt tilbake til Egypt marsjerte den hettittiske kongen Mursilis II sørover for å overta Kadesj og gjøre byen til en festning for det hettittiske forsvaret av Syria. Hettittene styrte gjennom en visekonge i Karkemisj.
Slaget ved Kadesj
Byen er best kjent som lokalitet for et av de best dokumenterte slag i oldtiden, slaget ved Kadesj, utkjempet av supermaktene på 1200-tallet f.Kr., de egyptiske og hettittiske rikene. Som en egyptisk vasall i gjennom bortimot 150 år hadde Kadesj til sist brutt ut og underlagt seg hettittisk overherredømme, og således plassert seg selv ved den utsatte grensen mellom de to rivaliserende rikene. Som svar på denne hettittiske maktinnflytelsen og ekspansjonen sørover, forberedte den egyptiske farao Ramses II for et aggressivt militært svar og erobret kyststaten Amurru.
Året etter dro hettittene sørover for å gjenerobre Amurru mens egypterne forflyttet seg nordover for markere sin makt i Syria. Innbyggerne i Kadesj hadde gravd en kanal fra elven for strømme sør for byen, hvilket hadde gjort byen om til en øy. I det påfølgende slaget som ble utkjempet utenfor byen hadde egypterne nær gått på et knusende nederlag. Etter at hettittiske spioner hadde overbevist egypterne om at hettittene var langt unna enn de faktisk var, overrasket hettittene egypterne i deres leir. Den egyptiske hæren ble kun reddet fra å bli utryddet ved at en støttestyrke kom fra Amurru. Ramses II var således i stand til å overta initiativet, og i fortsettelsen av kampen fikk begge sider store tap, men heller ingen endelig avgjørelse. Begge sider hevdet således å ha vunnet. Kadesj forble dermed under hettittisk overherredømme, og den hettittiske hæren fortsatte sine erobringer sørover og nådde så langt som til Upi, området rundt Damaskus.
Det påfølgende dødpunktet mellom Hatti førte til sist til hva som nå er anerkjent som en av de tidligste bevarte internasjonale fredsavtaler, konkludert tiår seenre mellom Ramses II og hans hettittiske motpart, Hattusili III.
Slutten på Kadesj
Kadesj forsvant fra historien etter at den ble ødelagt av de invaderende havfolkene, en sammenslutning av pirater nordfra, en gang rundt 1178 f.Kr.
Sun Yu
Sun Yu (tradisjonell kinesisk: 孫瑜; forenklet kinesisk: 孙瑜; pinyin: Sūn Yú, født 21. mars 1900 i Chongqing i Kina, død 11. juli 1990 i Shanghai) var en kinesisk filmregissør. Særlig i 1930-årene ble han kjent for sine sosialistiske filmer.
Sun Yu fikk sin høyere utdannelse ved Tsinghuauniversitetet i Beijing og så i 1920-årene innen drama på University of Wisconsin-Madison og Columbia University.
I begynnelsen av 1930-tallet begynte Yu å arbeide ved det venstreorienterte filmstudioet Lianhua i Shanghai, der han skulle komme til å bli en av de sentrale blant de sosialt engasjerte regissørene, sammen med blant annet Cai Chusheng og Fei Mu.
I 1950-årene ble han deportert på ordre av Mao Zedong, og hans karriere var over. Han døde i Shanghai i 1990.
Ciampino lufthavn
Rome Ciampino Airport (italiensk: Aeroporto di Roma-Ciampino eller Giovan Battista Pastine Airport) (IATA: CIA, ICAO: LIRA) er en flyplass i byen Ciampino, like ved Italias hovedstad Roma. Flyplassen ligger 15 km sørøst for Roma, rett ved Grande Raccordo Anulare), en motorvei som omringer Roma. Før Leonardo da Vinci-flyplassen ble bygd i Fiumicino var Ciampino Romas hovedflyplass.
Ciampino er en liten flyplass, men populær, grunnet kort avstand til sentrum av hovedstaden, og dermed likevel en av de travleste flyplassene i Italia. Det totale antall passasjerer i 2006 var 4 945 158 (16,75% økning fra 2005).